கேள்வி: தர்மம் எங்கே பற்றி தகவல் சொல்.
பதில்: தர்மம் எங்கே  (''Dharmam Engey'') 1972 இல் வெளிவந்த தமிழ்த் திரைப்படம் ஆகும். இத்திரைப்படத்தை ஏ. சி. திருலோகச்சந்தர் எழுதி இயக்கியுள்ளார். சாந்தி பிலிம்ஸ் நிறுவனம் சார்பில் பெரியண்ணா தயாரித்துள்ளார். இத்திரைப்படத்திற்கு ம. சு. விசுவநாதன் இசையமைத்துள்ளார். சிவாஜி கணேசன், ஜெ. ஜெயலலிதா ஆகியோர் முக்கியக் கதாபாத்திரத்தில் நடித்திருந்தனர்.
கேள்வி: தர்மம் எங்கே - கதைக்களம் குறித்து விரிவாக சொல்லுங்கள்.
பதில்: இராஜசேகரன் (சிவாஜி கணேசன்) தனது கிராமத்தில் உள்ள தோட்டத்தில் உள்ள பூக்களைப் பறித்து விற்கும் தொழிலைச் செய்து வருகிறார். அந்த கிராமத்தை கொடுங்கோலன் மார்தாண்டன் (நம்பியார்) ஆட்டிப் படைக்கிறார். அவரிடம் இருந்து தன் கிராமத்து மக்களைக் காக்க இராஜசேகரன் போராடுகிறார். அவர் அதில் வெற்றிபெற்றாரா என்பதே கதையாகும்.
கேள்வி: தர்மம் எங்கே - இசை குறித்து விரிவாக சொல்லுங்கள்.
பதில்: இப்படத்திற்கு ம. சு. விசுவநாதன் இசையமைக்க, பாடல் வரிகளை கண்ணதாசன் எழுதினார். {| class="wikitable" style="font-size:95%;" ! பாடல் !! பாடகர் |- | "சுதந்திர பூமியிலே" || டி. எம். சௌந்தரராஜன் |- | "தர்மம் எங்கே" || சீர்காழி கோவிந்தராஜன், பி. சுசீலா |- | "வீரம் எனும் பாவை" || டி. எம். சௌந்தரராஜன், எல். ஆர். ஈசுவரி |- | "நான்கு காலமும்" || எல். ஆர். ஈசுவரி, எஸ். ஜானகி |- | "பள்ளி அரைக்குள் வந்த" || டி. எம். சௌந்தரராஜன், பி. சுசீலா |}
கேள்வி: தர்மம் எங்கே - வெளியீடும் வரவேற்ப்பும் பற்றி விளக்கவும்.
பதில்: 1972ஆம் ஆண்டு ஏப்ரல் மாதம் வெளியாகவேண்டிய தர்மம் எங்கே திரைப்படம், சூலை மாதம் 15ஆம் தேதி இத்திரைப்படம் திரையரங்குகளில் வெளியானது. படம் எதிர்பாராதவிதமாக தோல்வியடைந்தது. படம் இரண்டு நாட்களுக்கு மேல் ஓடவில்லை, இதன் விளைவாக, இது வணிக ரீதியாக வெற்றிபெறவில்லை. வரலாற்றாசிரியர் ராண்டார் கையின் கூற்றுப்படி, படத்தின் தோல்விக்குக் காரணம், இதுபோன்ற படங்களுக்குப் பெயர் பெற்ற எம். ஜி. ராமச்சந்திரன் இது மிகவும் பொருத்தமாக இருக்கும் என்று விமர்சகர்களும் திரைப்பட இரசிகர்களும் கருதினர். அந்த ஆண்டு வெளியான சிவாஜி கணேசனின் தோல்வியடைந்த ஒரே படம் இது மட்டும்தான். படம் தோல்வியடைந்த போதிலும், 2022 இல், சினிமாபேட்டையைச் சேர்ந்த லட்சுமி கார்த்தி, இது சிவாஜி கணேசனின் மறக்கமுடியாத படங்களில் ஒன்றாக இன்றும் உள்ளது என்றார்.